Diari Oficial de la Generalitat Valenciana


Sumari del DOGV 9448, del 13-10-2022 (2022/8846)

RESOLUCIÓ de l'Alcaldia per la qual s'aproven les bases específiques i la seua publicació, d'una plaça de psicòleg o psicòloga.
-------------------------------------------------------------------------------------------------------------------------------

### Dades del document

Número de DOGV
:   9448

Data del DOGV
:   13-10-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8846


Data del document
:   19-09-2022

Organisme emissor
:   Ajuntament de Vilallonga

Tipus de document
:   Resolució

Descriptors 

:   * Vilallonga
    * concurs administratiu

RESOLUCIÓ de l'Alcaldia per la qual s'aproven les bases específiques i la seua publicació, d'una plaça de psicòleg o psicòloga. [2022/8846]  
Vista la provisió de l'Alcaldia de 12 de setembre de 2022; vist l'informe de la secretària-interventora de 16 de setembre de 2022; vist l'acord de la Mesa General de Negociació 2022/5, de 25 d'agost de 2022, en què s'aproven les bases específiques que es relacionen, per unanimitat de tots els membres i el vot favorable dels sindicats UGT i Comissions Obreres, resolc:  
  
Primer  
Aprovar les bases específiques d'una plaça d'administratiu/iva, les bases específiques d'una plaça d'auxiliar administratiu/iva, les bases específiques d'una plaça de neteja viària, les bases específiques d'una plaça de mestre/a, les bases específiques d'una plaça de psicòleg/psicòloga, les bases específiques d'una plaça de tècnic/a d'Educació Infantil a temps parcial 30 h, les bases específiques d'una plaça de tècnic/a d'Educació Infantil a temps parcial 20 h, les bases específiques de dues places d'oficial, les bases específiques de quatre places de peó/peona, les bases específiques de quatre places de netejador/a d'edificis, les bases específiques de dues places de peó/peona de neteja d'instal·lacions esportives, les bases específiques de cinc places de tècnic/a d'Educació Infantil.  
  
Segon  
Publicar el text íntegre de les bases específiques d'una plaça d'administratiu/administrativa, les bases específiques d'una plaça d'auxiliar administratiu, les bases específiques d'una plaça de neteja viària, les bases específiques d'una plaça de mestre/a, les bases específiques d'una plaça de psicòleg/psicòloga, les bases específiques d'una plaça de tècnic/a d'Educació Infantil a temps parcial 30 h, les bases específiques d'una plaça de tècnic/a d'Educació Infantil a temps parcial 20 h, totes pertanyents a l'oferta d'ocupació pública d'estabilització de l'Ajuntament de Vilallonga 2022.  
  
Vilallonga, 19 de setembre de 2022.- L'alcalde: Roman Garrigós Mascarell.  
  
Bases específiques per a proveir una plaça de psicòleg/psicòloga, mitjançant concurs, inclosa en l'oferta d'ocupació pública extraordinària d'estabilització corresponent a l'any 2022 de l'Ajuntament de Vilallonga.  
  
Base primera. Objecte de la convocatòria i places a proveir  
1.1. És objecte de les presents bases regular els aspectes per a la convocatòria i el procés de selecció per a proveir una plaça de psicòleg/psicòloga (grup A, subgrup A1) a temps parcial de 33 hores setmanals i com a personal laboral fix, inclosa en l'oferta d'ocupació pública extraordinària d'estabilització corresponent a l'any 2022 de l'Ajuntament de Vilallonga publicada en el BOP núm. 89, d'11 de maig de 2022, en el marc del procés de consolidació d'ocupació temporal a l'empara de la Llei 20/2021, de 28 de desembre, de mesures de reducció de la temporalitat en l'ocupació pública.  
1.2. La plaça objecte de la present convocatòria es troba dotada pressupostàriament i ha sigut ocupada, de manera temporal i ininterrompudament, amb anterioritat a l'1 de gener de 2016 per la qual cosa el sistema de selecció dels aspirants serà el de concurs.  
1.3. Les presents bases vinculen l'Administració, els tribunals que han de valorar els mèrits i qui participe en el concurs de mèrits, i només es poden modificar amb subjecció estricta a les normes de la Llei 39/2015, d'1 d'octubre, del procediment administratiu comú de les administracions públiques.  
  
Base segona. Normativa aplicable  
2.1. Els processos selectius es regiran pel que estableixen les presents bases especifiques i subsidiàriament per les corresponents bases generals d'estabilització publicades en el BOP núm. 130, de 8 de juliol de 2022, i prevalen en cas de discrepància, les bases específiques sobre les bases generals.  
2.2. Així mateix són aplicables a aquest procés selectiu el que disposa la Llei 20/2021, de 28 de desembre, de mesures la reducció de la temporalitat en l'ocupació pública; el text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre; la Llei 30/1984, de 2 d'agost, de mesures per a la reforma de la funció pública; la llei 4/2021, de 16 d'abril, de la Generalitat, de la funció pública valenciana; el Reial decret legislatiu 2/2015, de 23 d'octubre, pel qual s'aprova el text refós de la Llei de l'estatut dels treballadors; la Llei 7/1985, de 2 d'abril, reguladora de les bases de règim local; el text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril; el Reglament general d'ingrés de personal al servei de l'Administració general de l'Estat i de provisió de llocs de treball i promoció professional dels funcionaris civils de l'Estat, aprovat pel Reial decret 364/1995, de 10 de març; la Llei 39/2015, d'1 d'octubre, del procediment administratiu comú; la Llei 40/2015, d'1 d'octubre, del règim jurídic del sector públic i altres disposicions que hi siguen aplicables.  
  
  
  
Base tercera. Condicions i requisits dels aspirants  
3.1. Els aspirants han de tindre el dia que acaba el termini de presentació d'instàncies els requisits que s'indiquen en les bases específiques de cada una de les places convocades i els que hi ha tot seguit, i els han de mantindre fins al moment de prendre possessió com a funcionaris de carrera o personal laboral fix:  
- Tindre la nacionalitat espanyola (art. 56 TREBEP). També poden accedir els nacionals dels estats membres de la Unió Europea com a personal funcionari en igualtat de condicions que els espanyols a les ocupacions públiques, amb excepció de les places que impliquen directament o indirectament una participació en l'exercici del poder públic o en les funcions que tenen com a objecte la salvaguarda dels interessos de l'Estat o de les administracions públiques (art. 57 TREBEP).  
- Nacionals dels estats membres de la Unió Europea.  
- Cònjuge d'espanyol i de nacional d'altres estats membres de la Unió Europea, qualsevol que siga la seua nacionalitat, sempre que no estiga separat de dret. Així mateix, amb les mateixes condicions hi poden participar descendents menors de vint-i-un anys o majors que siguen dependents.  
- Les persones incloses en l'àmbit d'aplicació dels tractats internacionals de la Unió Europea i ratificats per Espanya en els quals siga aplicable la lliure circulació dels treballadors.  
Les persones aspirants han d'acompanyar la sol·licitud del document en el qual quede acreditat el compliment de les condicions al·legades.  
- Tindre la capacitat funcional necessària per a acomplir les tasques. L'Ajuntament de Vilallonga es reserva el dret a sotmetre les persones aspirants que propose el tribunal, i abans de ser nomenades funcionàries, a les proves que considere necessàries per a garantir el compliment del que disposa aquest requisit.  
- Tindre fets setze anys i no sobrepassar l'edat màxima de jubilació forçosa.  
- No haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari. En cas que siga nacional d'un altre Estat, no estar en situació d'inhabilitació o en una situació equivalent, ni haver sigut objecte de cap sanció disciplinària o equivalent que impedisca, en el seu Estat, en els mateixos termes, l'accés a l'ocupació pública.  
- Tindre la titulació exigida. En el cas de titulacions obtingudes a l'estranger s'ha de tindre la credencial que n'acredite l'homologació. Tant l'homologació com l'equivalència les ha d'aportar l'aspirant mitjançant certificació expedida per l'administració competent en cada cas.  
  
3.2. Les persones aspirants han de reunir tots els requisits establits en les presents bases especifiques així com en les corresponents bases generals, en la data de finalització del termini de presentació d'instàncies i mantindre'ls durant tot el procés selectiu.  
Base quarta. Sol·licituds  
4.1. Les instàncies per a prendre part en la present convocatòria s'han de dirigir a la tinenta d'alcaldia i regidora de Personal i Recursos Humans de l'Ajuntament de Vilallonga. Les instàncies s'han de presentar en el Registre General o en la forma que determina l'article 16.4 de la Llei 39/2015, d'1 d'octubre, del procediment administratiu comú de les administracions públiques, mitjançant l'ompliment del model oficial de sol·licitud que s'ha de descarregar de la pàgina web de l'Ajuntament de Vilallonga o a través de la seu electrònica del mateix Ajuntament de Vilallonga: (https://ayuntamientodevillalonga.sedelectronica.es/info.0)  
  
mitjançant el corresponent certificat digital (ACCV o DNI electrònic o qualsevol altre que admeta la seu) i el pagament dels drets d'examen de conformitat amb les instruccions que hi ha en la mateixa web, en l'Oficina d'Assistència a la Ciutadania o a través de la seu electrònica municipal, durant el termini de vint dies hàbils comptadors a partir de l'endemà de la publicació de l'extracte d'aquesta convocatòria en el Boletín Oficial del Estado. En les instàncies per a prendre part en la convocatòria s'ha de manifestar obligatòriament que es reuneixen tots els requisits exigits en les presents bases i que hi ha el compromís de prestar el preceptiu jurament o promesa, segons inclou el Reial decret 707/1979.  
4.2. A les instàncies s'ha d'acompanyar:  
a) Document nacional d'identitat  
b) Titulació acadèmica requerida  
c) Declaració jurada de no haver sigut separat/ada, mitjançant expedient disciplinari, del servei de l'Estat, de les comunitats autònomes o de les entitats locals, ni estar en situació d'inhabilitació per a exercir funcions públiques.  
d) La relació de mèrits En cap cas, es poden valorar altres documents que els aportats i relacionats exclusivament durant el moment de presentació d'instàncies.  
f) Justificant d'haver ingressat en la Caixa la quantitat de 120 euros, establida en la taxa per drets d'examen, ordenança municipal publicada en el BOP núm. 297 de 14 de desembre de 2007. L'ingrés es pot fer directament o mitjançant transferència en les oficines de la Caixa en el compte que té el codi d'identificació ES96 7722 4556 5641 9647 4557, del qual és titular l'Ajuntament de Vilallonga, amb el concepte «Psicòleg» i la identificació de l'aspirant que fa l'ingrés. Els dits drets d'examen només es tornaran a qui no s'admeta al procediment selectiu, per falta d'algun dels requisits exigits per a prendre-hi part.  
  
  
4.3. En cap cas el pagament dels drets d'examen (taxa fixada a dit efecte) suposa la substitució de l'obligació de presentar dins del termini i en la forma escaient la sol·licitud, en la forma prevista i d'acord amb el que disposa l'article 16 de la Llei 39/2015, d'1 d'octubre, del procediment administratiu comú de les administracions públiques.  
4.4. Es garanteix la igualtat de condicions a persones amb discapacitat d'acord amb el que estableixen els articles 55.2 i 55.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Les persones aspirants discapacitades han de presentar certificació expedida per l'òrgan competent de la Generalitat, o òrgan de la comunitat autònoma competent, o de l'Administració general d'Estat, que acrediten tal condició, així com la capacitat per a exercir les tasques corresponents a la plaça objecte de la present convocatòria.  
  
L'Ajuntament, quan siga necessari, adoptarà mesures adequades en el procediment selectiu que garantisquen la participació d'aspirants amb discapacitats en condicions d'igualtat mitjançant les adaptacions i els ajustos raonables de temps i mitjans.  
A aquest efecte, les persones aspirants ho han de fer constar en la sol·licitud  
de participació, amb la proposta de l'adaptació sol·licitada. En aquest cas, abans de fer la prova l'òrgan de selecció ha de resoldre la sol·licitud, i hi ha de motivar expressament la denegació o modificació, si escau, de l'adaptació sol·licitada  
4.5. Les persones interessades han d'aportar junt amb la instància una declaració responsable (segons annex que acompanya les presents bases) en què manifesten que reuneixen tots els requisits exigits en les presents bases, referits a la data de finalització del termini de presentació de sol·licituds, els quals s'han d'acreditar posteriorment en el termini de vint dies, comptadors a partir de l'endemà de la publicació de la llista d'aprovats en el tauler d'edictes de l'Ajuntament, i manifestant que són certes totes les dades que hi ha en la sol·licitud, i que la documentació aportada és còpia fidel de l'original, amb el compromís d'aportar els originals de la documentació, en qualsevol moment que els requerisca el tribunal del corresponent procés selectiu o els responsables de Recursos Humans de l'Ajuntament.  
  
4.6. En la mateixa instància per a prendre part en la present convocatòria han de relacionar els mèrits que vulguen que es tinguen en compte en la fase de concurs de mèrits. No es puntuaran els mèrits que no s'hi hagen relacionat.  
  
Base cinquena. Admissió d'aspirants  
5.1. Les persones que volen ser admeses a les proves selectives han de manifestar en les instàncies que reuneixen totes les condicions exigides referides a la data d'expiració del termini de presentació d'instàncies i haver abonat els drets d'examen.  
5.2. Igualment, els mèrits que, si escau, es vulguen fer valdre en la fase de concurs s'han de tindre en la data que acaba el termini de presentació d'instàncies. En expirar el termini, per resolució, es declararà aprovada provisionalment la llista de persones admeses i excloses, si escau, resolució que es publicarà en el Butlletí Oficial de la Província, i indicarà el termini de deu dies per a esmenar defectes per part de les persones excloses. Així mateix, en el termini dit les persones interessades poden presentar qualsevol reclamació pertinent. Els errors de fet es poden esmenar en qualsevol moment, d'ofici o a petició de la persona interessada.  
5.3. Si no hi ha reclamació, suggeriment o petició de cap esmena, la resolució provisional esdevindrà definitiva automàticament, es publicarà en el Butlletí Oficial de la Província tal circumstància, així com el lloc, la data i l'hora de començament de la baremació per part del tribunal corresponent.  
En un altre cas, resoltes les reclamacions i esmenes, l'autoritat convocant elevarà a definitives les llistes de persones admeses i excloses mitjançant resolució que es publicarà igualment en el Butlletí Oficial de la Província amb les mencions assenyalades en el paràgraf anterior. La publicació d'aquesta resolució serà determinant dels terminis a l'efecte de possibles impugnacions o recursos.  
  
Base sisena. Tribunal qualificador  
6.1. Els tribunals són òrgans col·legiats de caràcter tècnic, que actuen sotmesos a les normes generals establides dins de la Llei 40/2015, d'1 d'octubre, de règim jurídic del sector públic; tots els membres estaran sotmesos a les causes generals d'abstenció i recusació d'acord amb el que disposen els articles 23 (abstenció) i 24 (recusació) de la norma dita.  
6.2. Els tribunals qualificadors d'acord amb el que disposa l'article 60 del TREBEP s'han d'ajustar als principis d'imparcialitat i professionalitat i idoneïtat dels membres i s'ha de tendir, així mateix, a la paritat entre dona i home.  
6.3. El personal d'elecció o de designació política, el funcionariat interí i el personal eventual no poden formar part dels òrgans de selecció.  
6.4. La pertinença als òrgans de selecció és sempre a títol individual, no es pot ostentar en representació o per compte de ningú.  
  
6.5. En el cas que una vegada iniciats els processos convocats, els membres dels tribunals qualificadors cessen en els càrrecs en virtut dels quals van ser nomenats per a formar-ne part, continuaran exercint com a tals en les seues funcions excepte incompatibilitat legal a dit efecte.  
  
6.6. Si per diferents motius i independentment de les responsabilitats en què pogueren incórrer, els membres designats en el tribunal no volgueren o no pogueren continuar-hi, fins a un nombre de membres que impedira la continuació del procediment selectiu, per falta de titulars o suplents necessaris, es consideraran vàlides les actuacions anteriors fetes a aquest efecte i fets els tràmits reglamentaris corresponents prèviament, es designaran substituts dels membres que hagueren cessat, per a dur a terme les actuacions pendents fins que acabe el procediment.  
6.7. Tots els membres tindran veu i vot, i no es podrà constituir el tribunal sense l'assistència de la meitat més un dels membres, titulars o suplents. L'agrupació professional dels membres dels tribunals ha de ser igual o superior a la del cos, agrupació professional funcionarial objecte de la convocatòria i, almenys, més de la meitat dels membres ha de tindre la titulació corresponent a la mateixa àrea de coneixements que exigisca la convocatòria concreta.  
6.8. Els tribunals s'han de nomenar, llevat d'excepció justificada, en cada ordre de convocatòria i d'acord amb la mateixa ordre els correspondrà el desenvolupament i la qualificació de les proves selectives. Han d'estar constituïts d'un nombre imparell de membres, funcionaris de carrera, no inferior a cinc, se n'han de designar el mateix nombre de suplents i en la composició s'ha de vetlar per complir el principi d'especialitat. La totalitat dels membres ha de tindre un nivell de titulació igual o superior a l'exigit per a ingressar en el cos o escala de què es tracte (RD 364/95).  
6.9. No poden formar part dels òrgans de selecció els funcionaris que hagen fet tasques de preparació d'aspirants a proves selectives en els cinc anys anteriors a la publicació de la convocatòria corresponent.  
  
6.10. En cada reunió del tribunal poden participar els membres titulars i, en la seua absència, els suplents, però no es poden substituir entre si en una mateixa reunió.  
6.11. Els membres del tribunal que no siguen presents durant el procés de qualificacions de cada exercici no podran puntuar-los.  
6.12. Si el tribunal no ha acabat d'examinar els assumptes inclosos en la convocatòria i, per tant, d'adoptar els acords que corresponga i les circumstàncies així ho requerisquen, es pot interrompre la sessió, pel temps necessari, i reprendre-la el mateix dia o, si escau, donar-la per acabada i convocar una nova sessió per a un altre dia.  
6.13. El secretari que hi ha d'actuar com a fedatari públic ha d'estendre acta de les actuacions del tribunal.  
6.14. El tribunal ha de vetlar perquè no hi haja demores innecessàries actuant amb els principis d'austeritat i agilitat en l'ordenació del desenvolupament dels processos selectius i en tot cas haurà d'atendre els principis d'actuació inclosos en el Reial decret legislatiu 5/2015 de 30 d'octubre, pel qual s'aprova el text refós de la Llei de l'estatut bàsic de l'empleat públic.  
6.15. Als membres o assessors que concórreguen a les sessions del tribunal, se'ls han d'abonar les indemnitzacions establides per assistència i, quan siga procedent, les dietes i despeses de viatge corresponents, d'acord amb la quantia establida en la legislació vigent en el moment de les meritacions, les indemnitzacions dels assessors, excepte disposició en contra, seran les mateixes que les dels vocals.  
6.16. Els tribunals que es fixen i actuen en les proves selectives tenen les mateixes categories que es fixen per a qui actue en l'Administració general de l'Estat d'acord amb el que disposa l'article 30 del Reial decret 462/2002, de 24 de maig, d'indemnitzacions per raó del servei.  
6.17. El tribunal qualificador, així com l'òrgan competent, poden designar col·laboradors o assessors especialistes per a assistir el tribunal en el cas que en necessite, sense que en cap cas tinguen facultats de qualificació i resolució; tenen les funcions limitades a l'assessorament i, si és el cas, proposta.  
6.18. Als efectes a què fa referència l'article 121 de la Llei 39/2015, d'1 d'octubre, del procediment administratiu comú de les administracions públiques, els tribunals es consideraran adscrits a l'Alcaldia-Presidència de l'Ajuntament de Vilallonga.  
  
Base setena. Procediment de selecció  
7.1. D'acord amb el que preveu l'article 61.6 del TREBEP i les disposicions addicionals sisena i huitena de la Llei 20/2021, de 28 de desembre, el sistema selectiu per a proveir la plaça de psicòleg/psicòloga serà el de concurs de mèrits. El procés selectiu del concurs de mèrits corresponent a l'oferta d'ocupació pública d'estabilització d'ocupació temporal s'ha de fer garantint el compliment dels principis constitucionals d'igualtat, mèrit i capacitat, inclosos, així mateix, en l'article 55.1 del TREBEP, així com els següents (art. 55.2 TREBEP): Tots els ciutadans tenen dret a accedir a l'ocupació pública d'acord amb els principis constitucionals d'igualtat, mèrit i capacitat, i d'acord amb el que es preveu en el present estatut i en la resta de l'ordenament jurídic.  
  
a) Publicitat de les convocatòries i de les bases.  
b) Transparència.  
c) Imparcialitat i professionalitat dels membres dels òrgans de selecció.  
d) Independència i discrecionalitat tècnica en l'actuació dels òrgans de selecció.  
e) Adequació entre el contingut dels processos selectius i les funcions o faenes que s'han de dur a terme.  
f) Agilitat, sense perjudici de l'objectivitat, en els processos de selecció.  
7.2. Autobaremació dels aspirants.  
Les persones interessades han d'omplir en la sol·licitud de participació en el procés selectiu l'autobaremació de mèrits, segons el formulari adjunt a la sol·licitud, en el qual han de fer constar l'experiència professional, els cursos de formació i els exercicis superats en convocatòries anteriors per a accedir a la categoria a la qual es participa, que complisquen els requisits previstos en les presents bases.  
7.3. Qualificació dels mèrits per part de l'òrgan de selecció.  
L'òrgan de selecció, mitjançant anunci publicat en el tauler d'edictes de l'Ajuntament de Vilallonga, baremarà els aspirants segons la documentació acreditativa que aporten junt amb l'autobaremació en la sol·licitud de participació.  
L'òrgan de selecció valorarà els mèrits que presenten les persones aspirants que coincidisquen amb els que al·leguen en l'autobaremació, amb la qualificació que corresponga, d'acord amb el barem contingut en la base novena d'aquestes bases.  
En el cas que no coincidisca la qualificació que atorga l'òrgan de selecció i la que indica l'aspirant en l'autobaremació, l'òrgan de selecció haurà de requerir la dita documentació, mitjançant notificació electrònica o anunci publicat en el tauler d'edictes electrònic de l'Ajuntament de Vilallonga, i concedir un termini de deu dies hàbils per a presentar-la.  
L'autobaremació vincula l'òrgan de selecció, que no pot atorgar una puntuació superior a la que consignen les persones interessades en cada un dels apartats del barem de mèrits, excepte errors materials, aritmètics o de fet.  
7.4. Normes generals sobre acreditació de mèrits per part dels aspirants.  
Les persones interessades es responsabilitzen de la veracitat dels documents que presenten.  
D'acord amb l'article 28.5 de la Llei 39/2015, d'1 d'octubre, es pot requerir exhibir els documents originals per a acarar la documentació que aporta la persona interessada.  
En el cas que l'òrgan de selecció comprove que algun aspirant ha fet qualsevol tipus d'actuació fraudulenta o ha incorregut en falsedat manifesta en la sol·licitud, que genere competència deslleial d'acord amb els principis d'igualtat, mèrit i capacitat, amb audiència prèvia a l'aspirant, haurà d'emetre proposta motivada d'exclusió del procés selectiu, dirigida a l'òrgan que haja aprovat la relació definitiva de persones admeses, comunicant les falsedats o actuacions fraudulentes que haja formulat l'aspirant en l'autobaremació dels mèrits. Contra la resolució d'aquest òrgan es poden interposar els recursos administratius que procedisquen. Quan l'idioma original de les certificacions, acreditacions o qualsevol altra documentació constitutiva de mèrit siga diferent al castellà, la persona interessada haurà de presentar, amb el document, la traducció literal del contingut feta per una persona acreditada com a traductora jurada.  
  
L'acreditació dels mèrits que al·legue la persona interessada en l'autobaremació es farà segons el que es preveu tot seguit:  
7.4.1. Els mèrits relatius a l'experiència professional a l'Ajuntament de Vilallonga, al·legats en l'autobaremació, els comprovarà el departament de personal sense que siga necessari que l'aspirant presente cap document acreditatiu, sempre que facilite el permís corresponent per a accedir a la seua vida laboral.  
Els serveis prestats en altres administracions públiques s'han d'acreditar mitjançant certificat de l'òrgan competent en matèria de personal de l'administració de què es tracte.  
En aquest certificat s'ha de fer constar la categoria, cos, escala i/o especialitat dels serveis, el subgrup o grup de classificació professional, la titulació exigida com a requisit per a ingressar-hi, el règim jurídic de la vinculació, el tipus de vincle (fix, temporal, indefinit no fix?) i el període de prestació de serveis exercit, amb indicació de la data d'inici i final, en el seu cas, així com el règim de jornada (completa, parcial ?en aquest cas se n'ha d'indicar el percentatge?), amb indicació del temps en el qual s'haja romàs en situacions que no comporten l'acompliment efectiu de prestació de serveis, així com les llicències sense retribució.  
  
7.4.2. Els cursos de formació s'han d'acreditar mitjançant la presentació del corresponent certificat, diploma o títol d'assistència o aprofitament a l'activitat formativa, en el qual ha de constar l'organisme o entitat que va convocar i va impartir l'activitat, denominació, dates de realització, contingut i nombre d'hores de duració.  
7.4.3 Els exercicis superats en els processos selectius ordinaris o extraordinaris de la categoria convocada a l'Ajuntament de Vilallonga anteriors que s'al·leguen en l'autobaremació, els comprovarà el departament de personal de l'Ajuntament de Vilallonga, sense que faça falta que l'aspirant en presente cap document acreditatiu.  
  
7.4.4 A l'efecte del còmput de cada mèrit al·legat, es prendrà com a data límit el darrer dia del termini de presentació de sol·licituds per a participar en els respectius processos selectius.  
7.4.5. Només es valoraran els mèrits consignats en l'autobaremació dels quals s'aporte la documentació acreditativa corresponent, en el termini de presentació d'instàncies.  
En cap cas es valoraran els mèrits no al·legats en l'autobaremació, encara que posteriorment es presente documentació que acredite el mèrit, ni comprovarà el departament de personal de l'Ajuntament de Vilallonga els mèrits relatius als serveis prestats a l'Ajuntament de Vilallonga o els cursos de formació que no s'hagen reflectit en l'autobaremació.  
Tampoc es valoraran els mèrits al·legats en l'autobaremació que no s'acrediten posteriorment d'acord amb el que preveuen els apartats anteriors.  
Una vegada acabat el termini conferit a aquest efecte en l'anunci publicat en el tauler d'edictes de l'Ajuntament de Vilallonga, no s'admetrà, a l'efecte de valorar-la, cap documentació acreditativa.  
  
  
Base huitena. Començament i desenvolupament del procés selectiu  
8.1. El procediment selectiu consta d'una única fase, la del concurs de mèrits. Amb la llista definitiva de persones aspirants admeses i excloses, es publicarà en el Butlletí Oficial de la Província i en el tauler d'edictes de l'Ajuntament, la resolució en la qual s'assenyale el lloc, la data i l'hora del començament de la baremació corresponent.  
8.2. Igualment es publicarà la composició del tribunal als efectes disposats en el punt 1 de la base sisena.  
  
Base novena. Qualificació de les proves selectives  
9.1. Procés selectiu d'estabilització. Sistema concurs de mèrits.  
Fase única: concurs, fins a un màxim de 100 punts.  
1. Només es tenen en compte, en les places amb la mateixa denominació a la que s'opta, els serveis prestats com a personal funcionari interí o com a laboral temporal, qualsevol que siga la modalitat del nomenament interí / contractació temporal o situació equivalent de temporalitat. Es valoren els mèrits següents, els quals s'han de tindre fins a l'últim dia habilitat per a presentar les instàncies:  
  
  
1. Experiència professional (fins a un màxim de 70 punts)  
a) Experiència en el lloc de treball convocat en plaça de la mateixa escala, subescala i, si escau, classe i categoria a la convocada: es valorarà d'acord amb la taula següent i per mes complet:  
  
Experiència en la plaça de la mateixa denominació a la plaça que s'opta Ajuntament de Vilallonga Una altra administració  
Serveis prestats de l'1 de gener de 2016 a la data de l'últim dia de la convocatòria 0,85 mes 0,2428 mes  
Serveis prestats des de l'1 de gener de 2006 fins al 31 de desembre de 2015 0,425 mes 0,1214 mes  
Serveis prestats anteriors al 31 de desembre de 2005 0,2125 mes 0,0607 mes  
  
En el cas que s'hagen simultaniejat dos o més nomenaments en les mateixes dates, es valorarà únicament aquell del qual es derive la puntuació més favorable per a la persona interessada, excepte els serveis prestats a temps parcial en un mateix període, que es computaran fins a completar el cent per cent de la jornada laboral, sense que l'excés de jornada es puga valorar.  
En el cas que es tracte de valorar l'experiència laboral en places oferides de jornada a temps parcial, es valorarà el temps treballat com de jornada sencera, sempre que hi haja correspondència entre la jornada efectiva feta i l'oferida. En cas contrari, es valorarà proporcionalment.  
  
  
2. Formació (fins a un màxim de 30 punts)  
1. Cursos de formació.  
(fins a un màxim de 30 punts)  
Es valoraran els cursos de perfeccionament i formació en igualtat, prevenció de riscos laborals i competències digitals i els que tinguen el contingut relacionat amb les funcions de les places que es convoquen de duració igual o superior a les 15 hores, que haja cursat l'aspirant i que haja convocat o homologat qualsevol administració, universitat o sindicat d'acord amb l'escala següent:  
  
De 15 a 24 hores: 1,20  
De 25 a 39 hores: 2,00  
De 40 a 74 hores: 3,00  
De 75 o més hores: 4,50  
La qualificació definitiva la determinarà la suma de les qualificacions obtingudes en cada apartat; i s'exclou qui obtinga menys de 50 punts en el concurs.  
  
Base desena. Relació de persones aprovades  
10.1. Baremats els mèrits, l'òrgan tècnic de selecció farà pública la relació d'aspirants que aproven, si n'hi ha, segons la puntuació aconseguida, hi haurà un termini de deu de dies hàbils perquè formulen reclamacions i al·legacions que es consideren pertinents en relació amb la baremació i elevarà la relació dita a l'òrgan competent, així mateix remetrà l'acta de l'última sessió, sense que puga declarar que ha superat el present procediment selectiu un nombre d'aspirants superior al de places convocades.  
10. 2. Si hi ha casos d'empat, s'han de dirimir en primer lloc i segons l'ordre que hi ha tot seguit. Primer, més antiguitat en la plaça d'igual denominació a la plaça que s'opte en l'administració convocant. Segon, puntuació més alta obtinguda en el apartat de cursos de formació del barem del concurs. Si així i tot persisteix l'empat, per sorteig.  
10.3. Resoltes les possibles al·legacions i esmenes, l'òrgan tècnic de selecció ha de dictar proposta de nomenament, amb la relació definitiva del personal aspirant aprovat fixat per ordre de puntuació. Aquesta relació començarà amb l'aspirant que haja obtingut d'aquesta manera la puntuació total més alta i finalitzarà, si és el cas, quan el nombre de persones incloses coincidisca amb el nombre de places convocades.  
  
  
Base onzena. Presentació de documents i comunicacions  
11.1. Les persones aspirants que propose el tribunal hauran d'aportar a la corporació municipal, en el termini de vint dies hàbils comptadors des que es faça pública la relació, els documents acreditatius de les condicions de capacitat i requisits exigits en la norma base tercera de la present convocatòria:  
a) Fotocòpia del DNI o, si és el cas, del passaport o de qualsevol altre document acreditatiu de la nacionalitat, degudament compulsada.  
b) Original o fotocòpia compulsada del títol acadèmic exigible segons la convocatòria corresponent.  
c) Declaració de no haver sigut separat mitjançant expedient disciplinari en qualsevol administració o ocupació pública, així com de no estar en situació d'inhabilitació penalment per a l'exercici de funcions públiques.  
11.2. Les persones aspirants proposades que hagen fet valdre la condició de persones amb diversitat funcional, han d'acreditar la dita condició mitjançant certificació expedida per l'òrgan competent de la Generalitat Valenciana, en què s'ha d'acreditar, a més d'aquesta diversitat igual o superior al trenta-tres per cent, la capacitat per a exercir les tasques i funcions de la plaça. L'aspirant que tinga la condició de funcionari de carrera quedarà exempt de justificar documentalment les condicions generals a què fa referència la base tercera que ja s'hagueren provat per a obtindre el nomenament anterior. En tot cas, ha de presentar original o fotocòpia compulsada del títol acadèmic exigit.  
  
11.3. Qui dins del termini indicat, i excepte cas de força major, no presente la documentació, o de la documentació es deduïsca que falta algun dels requisits exigits, o no supere el reconeixement mèdic, no es podrà nomenar funcionari, i donarà lloc a invalidar l'actuació de la persona interessada i la nul·litat subsegüent dels actes del tribunal pel que fa al cas, sense perjudici de la responsabilitat en què puga haver incorregut per falsedat en la instància; pot l'òrgan tècnic de selecció proposar la inclusió en la llista de persones admeses del mateix nombre d'excloses per les causes anteriors, les quals s'incorporaran al curs selectiu.  
  
  
11.4. Qui supere les proves selectives ha d'acreditar coneixements de valencià mitjançant la presentació d'un dels document següents:  
  
a) Títol de Batxillerat o equivalent cursat a la Comunitat Valenciana, amb superació de les assignatures de Valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de nivell mitjà de la Junta Qualificadora de Coneixements de Valencià.  
Qui no puga acreditar els coneixements dits es compromet a fer-ho en el termini de dos anys o a fer els cursos que amb aquesta finalitat organitze l'Administració autonòmica.  
11.5. Les persones aspirants s'han de relacionar per mitjans electrònics amb l'òrgan competent en relació amb les incidències relatives a l'actuació de l'òrgan de selecció, així com les reclamacions, queixes, peticions o suggeriments sobre el procés selectiu.  
  
Base dotzena. Nomenament com a funcionari de carrera o personal laboral fix  
12.1. Presentada la documentació per part de les persones interessades i considerada conforme i suficient per l'òrgan municipal competent, es nomenarà funcionari de carrera o personal laboral fix, després de firmar el nomenament oportú, qui propose el tribunal a càrrec del titular de l'òrgan competent en el termini màxim de tres mesos comptadors des de la publicació de la relació d'aprovats en el tauler d'anuncis i en la seu electrònica municipal.  
12.2. El nomenament corresponent es notificarà a les persones interessades, que han de prendre possessió en el termini màxim de trenta dies naturals comptadors des de l'endemà de la notificació de la resolució de nomenament en el cas del funcionariat de carrera o del personal laboral fix.  
12.3. Qui, sense causa justificada, no prenga possessió dins del termini assenyalat, perdrà tots els drets derivats de superar les proves selectives i del nomenament conferit subsegüent.  
12.4. En l'acte de la presa de possessió, i després de firmar el nomenament, el funcionari o personal laboral nomenat haurà de jurar o prometre, d'acord amb la fórmula prevista en el Reial decret 707/1979, de 5 d'abril.  
  
Base tretzena. Referències de gènere  
13.1. Tota referència feta al gènere masculí en els criteris generals i les bases especifiques inclou necessàriament el gènere femení. Els gèneres es fan servir segons la pràctica i ús generalment admesos en nom de l'agilitat lingüística.  
  
Base catorzena. Comunicacions i incidències  
14.1. La publicació de tots els actes i acords que es dicten en el desenvolupament de cada un dels processos selectius, s'ha de fer a través del tauler d'edictes i de la web municipal.  
14.2. La tinenta d'alcaldia de Recursos Humans queda facultada per a fer els tràmits necessaris per a resoldre qualsevol dubte que es produïsca en el que no preveuen les bases, i vetlarà pel desenvolupament adequat de la convocatòria, fins al lliurament de l'expedient al tribunal qualificador.  
14.3. El tribunal queda facultat per a resoldre les incidències que hi haja i els dubtes que es plantegen sobre la interpretació de les bases i per a adoptar els acords o resolucions necessaris per a mantindre el bon ordre de les proves i, en general, el desenvolupament de la convocatòria, mentre dure la seua actuació.  
14.4. Entre aquestes facultats s'inclouen la de desqualificar aspirants i, en conseqüència, no puntuar-ne les proves, quan vulneren les lleis o les bases de la convocatòria o el comportament que tinguen supose un abús o frau (falsificar exercicis, copiar, ofendre el tribunal, etc.).  
14.5. Les persones aspirants poden dirigir a l'òrgan competent les comunicacions sobre incidències relatives a l'actuació del tribunal, així com les reclamacions, queixes, peticions o suggeriments sobre el procés selectiu.  
  
Base quinzena. Publicitat de les convocatòries i les bases  
15.1. Les convocatòries i les bases es publicaran íntegrament en el Butlletí Oficial de la Província o en el Diari Oficial de la Generalitat Valenciana així com en la seu electrònica de l'Ajuntament de Vilallonga i en el tauler d'edictes municipal i vincularan l'Administració, els òrgans de selecció i les persones que participen en els procediments.  
  
15.2. Els successius anuncis relatius a les convocatòries es publicaran en el tauler d'edictes de l'Ajuntament, en la seu electrònica i, si escau, en el Butlletí Oficial de la Província.  
  
Base setzena. Relació amb les bases generals  
16.1. Els presents bases especifiques prevalen sobre les bases generals en cas de contradicció o discrepància.  
  
Base dessetena. Dades de caràcter personal  
17.1. El tractament de les dades personals es du a terme segons el que estableixen les normes vigents en matèria de protecció de dades de caràcter personal.  
  
Base dihuitena. Impugnació i revocació de la convocatòria  
18.1. Els presents bases especifiques, així com les convocatòries que es facen, es poden impugnar mitjançant la interposició del recurs contenciós administratiu davant del jutjat del dit ordre jurisdiccional.  
  
  
Base denovena. Recursos i reclamacions contra els actes dels tribunals qualificadors  
19.1. Contra les propostes finals d'aspirants que aproven i, en general, contra els actes de tràmit que determinen la impossibilitat de continuar en el procediment selectiu o produïsquen indefensió, dels tribunals qualificadors, es pot interposar recurs d'alçada, d'acord amb el que disposa l'article 112 en relació amb l'article 121 de la Llei 39/2015, d'1 d'octubre, del procediment administratiu comú de les administracions públiques.  
19.2. Contra els altres actes de tràmit dels tribunals qualificadors, les persones interessades poden presentar les reclamacions i formular les al·legacions que vulguen, davant d'aquests tribunals. Unes reclamacions i al·legacions que han de tindre en compte l'òrgan que adopte les decisions que posen fi als respectius procediments d'acord amb el que estableix l'article 112 de la dita Llei 39/2015, d'1 d'octubre.  
  
Base vintena. Creació de borsa  
20.1. En acabar el procés selectiu per concurs es constituirà, obligatòriament, borsa de treball preferent i prioritària a qualsevol altra que es puga constituir. La borsa l'han d'integrar, en primer lloc, les persones que, sent personal empleat públic en la categoria oferida, no hagen obtingut plaça, amb una vigència de quatre anys, sempre que en el concurs hagen obtingut un mínim de 50 punts. L'ordre de prelació el determinarà la puntuació obtinguda en el concurs.